Document ID: 32012D0489

DECIZIA DE PUNERE ÎN APLICARE A COMISIEI
din 24 august 2012
de modificare a Deciziei 2007/453/CE în ceea ce privește situația ESB în Belgia, Austria, Brazilia, Columbia, Croația și Nicaragua
[notificată cu numărul C(2012) 5860]
(Text cu relevanță pentru SEE)
(2012/489/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (1), în special articolul 5 alineatul (2) paragraful al treilea,
întrucât:
(1)
Regulamentul (CE) nr. 999/2001 stabilește norme pentru prevenirea, controlul și eradicarea encefalopatiilor spongiforme transmisibile (EST) la animale. În acest scop, situația encefalopatiei spongiforme bovine (ESB) în statele membre, în țări terțe sau în regiuni ale acestora („țări sau regiuni”) se determină prin clasificarea în una dintre următoarele trei categorii, în funcție de riscul de ESB implicat, și anume risc de ESB neglijabil, risc de ESB controlat și risc de ESB nedeterminat.
(2)
Anexa la Decizia 2007/453/CE a Comisiei din 29 iunie 2007 de stabilire a statutului privind ESB al unui stat membru, al țărilor terțe sau al uneia dintre regiunile acestora în funcție de riscul de contaminare cu ESB (2) cuprinde țările sau regiunile în funcție de situația riscului de ESB.
(3)
Organizația Mondială pentru Sănătatea Animalelor (OIE) joacă un rol esențial în ceea ce privește încadrarea țărilor sau regiunilor în categorii în funcție de riscul de ESB. Lista din anexa la Decizia 2007/453/CE ia în considerare Rezoluția nr. 17 - Recunoașterea statutului membrilor privind riscul de encefalopatie spongiformă bovină - adoptată de OIE în mai 2011 referitor la situația ESB în statele membre și în țări terțe.
(4)
În mai 2012, OIE a adoptat Rezoluția nr. 16 - Recunoașterea situației riscului de encefalopatie spongiformă bovină în țările membre. Rezoluția respectivă a recunoscut Belgia, Austria, Brazilia și Columbia ca având un risc de ESB neglijabil, iar Croația și Nicaragua ca având un risc de ESB controlat. Prin urmare, lista din anexa la Decizia 2007/453/CE ar trebui modificată în vederea realizării conformității cu rezoluția respectivă în ceea ce privește statele membre și țările terțe respective.
(5)
Prin urmare, Decizia 2007/453/CE ar trebui modificată în consecință.
(6)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2007/453/CE se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 24 august 2012.

Labels: 0
18
6